cyanic-selkie/wikianc huggingface dataset:
Գարեգին Սրվանձտյան
Կենսագրություն
1879-1881 թթ. եղել է Վանի վիճակավոր՝ հոգևոր առաջնորդի (թեմակալի) փոխանորդ-օգնականը, մասնակցել «Սև խաչ» հայրենասիրական գաղտնի կազմակերպության աշխատանքներին։ 1881 թ. կառավարության հրամանով հեռացել է Վանից, առժամանակ վիճակավոր առաջնորդի պաշտոն վարելով Բաղեշում, ապա՝ Խարբերդում։ 1886 թ. Էջմիածնում օծվել է եպիսկոպոս, նշանակվել Տրապիզոնի, այնուհետ՝ Տարոնի վիճակավոր առաջնորդ, միաժամանակ՝ Մշո Սուրբ Կարապետ վանքի վանահայր։ Գարեգին Սրվանձտյանի քարոզչական-հայրենասիրական եռանդուն գործունեությունը հարուցել է սուլթանի դժգոհությունը։ Պատրիարքի հրամանով, որպես քաղաքականապես անբարեհույս անձ, Սրվանձտյանը պաշտոնազրկվել է և ուղարկվել Կոստանդնուպոլիս, որտեղ խիստ հսկողության պայմաններում աշխատել է Բերայի Սուրբ Երրորդության եկեղեցու քարոզիչ, Կեդրոնական վարժարանի ուսուցիչ, վարել կրոնական ժողովի ատենապետի պաշտոնը։ Ազգագրության ու հնագիտության բնագավառում կատարած բեղմնավոր գործունեության համար Սրվանձտյանը ընտրվել է Պետերբուրգի կայսերական հնագիտական ակադեմիայի պատվավոր անդամ։
Գարեգին Սրվանձտյանը վախճանվել է 1892 թ. Կոստանդնուպոլսի Սուրբ Փրկիչ ազգային հիվանդանոցում, ծանր ու երկարատև հիվանդությունից հետո։
Գրական գործունեությունը
Սրվանձտյանը "Վարդ" գրական անունով թղթակցել է Կոստանդնուպոլսի, Զմյուռնիայի և Թիֆլիսի մի շարք պարբերականների («Մասիս», «Արևելյան մամուլ», «Կռունկ հայոց աշխարհին», «Մեղու Հայաստանի» և այլն)։ 1866 թվականին Կոստանդնուպոլսում հրատարակել է «Նոր ընթերցարան» դասագիրքը (վերահրատարակված է 1875 թ, 1884 թ)։
Սրվանձտյանը հայ գրականություն է մուտք գործել հայրենասիրական շնչով համակված «Ողբերգութիւն մեծին Սահկայ Պարթեւի եւ անկումն Արտաշրի Արշակունւոյ» (գրված 1860-1870 թթ.) և «Շուշան Շաւարշանայ» (1875 թ.) թատերական երկերով։ Նրա «Գրոց ու բրոց»-ը (1874) ավանդությունների ու զրույցների ժողովածու է, որի հավելվածում տպագրված է «Սասնա ծռեր» էպոսի իր հայտնաբերած ու գրառած առաջին պատումը՝ «Սասունցի Դաւիթ կամ Մհերի դուռ» վերնագրով։ Այս գրառումը հարազատությամբ և ամբողջականությամբ շուրջ 150 տպագիր ու անտիպ տարբերակների մեջ համարվում է լավագույններից մեկը։ «Հնոց եւ նորոց» 1874 ժողովածուն պարունակում է հիմնականում, գրավոր աղբյուրներ («Պատմութիւն վասն Դաւթի եւ Մովսէս Խորենացւոյ», «Թուղթ Դիոնիսիոսի» և այլն) և «Թեշէ Պոլօ» բանավոր զրույցը։ «Մանանա»-ն (1876) բաղկացած է «Հայրենեաց վէպք եւ զրոյցք», «Երգք եւ նուագք հայրենեաց», «Հանելուկներ, առակներ, նորելուկներ» և այլ բաժիններից, ժողովածույում տրված է նաև Վանի թաղամասերի ու պատմական հուշարձանների նկարագիրը, ներառված են հեքիաթներ։ «Թորոս Աղբար»-ում (1879-1884 և ռուսական հրատարակություն 1887) շոշափված են երկրի արդյունաբերության, գյուղատնտեսության և հայերի արտագնացության ու գաղթականության հետ կապված հարցեր, իսկ «Համով-հոտով»-ում (1884) նկարագրված են Հայաստանի տեղավայրերը, պատմական հուշարձանները, կլիման, ներկայացված են Մովսես Խորենացին, Եղիշեն, Գրիգոր Նարեկացին և այլք։ Զետեղված են հեքիաթներ («Իմաստուն ջուլհակ», «Օձամանուկ եւ Արևահատ», «Դըժիկոն» և այլն), գեղջկական երգեր («Սիրտս նման էր...», «Լուսնակն անուշ», «Արտուտիկ», «Կոտ ու կէս կորեկ» և այլն)։
Արտաքին հղումներ
Կատեգորիա:Հայ բանասերներ Կատեգորիա:Հայերն Օսմանյան կայսրությունում Կատեգորիա:Հայ տղամարդ գրողներ Կատեգորիա:Հայ բանահավաքներ Կատեգորիա:Հայ ազգագրագետներ Կատեգորիա:Հայ հասարակական գործիչներ Կատեգորիա:Հայ հոգևորականներ
Բարձրունի
Բարձրունի (մինչև 1935 թ.` Սուլթանբեկ), գյուղ Հայաստանի Հանրապետության Վայոց ձորի մարզի Վայքի տարածաշրջանում, մարզկենտրոնից 41 կմ հարավ-արևելքից, Վայոց ձորի լեռների հարավահայաց լանջին։ Այն գտնվում է Երևանից 220 կմ հեռավորության վրա։ Գյուղը սահմանամերձ բնակավայր է, Վայք քաղաքից հեռավորությունը կազմում է 28 կմ, գտնվում է ծովի մակարդակից 1950-2050 մ բարձրության վրա։
Կլիմա
Կլիման ձմռանը ցրտաշունչ է, ամռանը՝ զով։ Տարեկան տեղումների քանակը կազմում է 350-400 մմ։ Կլիման նպաստավոր է այգեգործության, հացահատիկային, կերային մշակաբույսերի աճեցման համար։
Պատմություն
Գյուղը հիմնադրվել է 19-րդ դարի սկզբներին, այն վերաբնակեցվել է 1828 թվականին՝ Պարսկաստանի Խոյ, Սալմաստ գավառից ներգաղթված հայերով։ Նախկինում գյուղն ունեցել է «Սուլթան բեկ» անվանումը։ Վերանվանվել է 1935 թվականին ։ Սակայն գյուղն ավելի հին է, քան ենթադրվում է։ Այդ մասին վկայում են «Հին գյուղ» կոչվող տարածքում հայտնաբերված, 7-րդ դարով թվագրված խաչքարերը, ինչպես նաև զարդաքարերով, սրբատաշ քարերով կիսավեր կառույցները։
Բնակչություն
Ըստ ՀՀ 2011 թ. մարդահամարի արդյունքների` Բարձրունիի մշտական բնակչությունը կազմել է 361, առկա բնակչությունը` 335 մարդ ։ Բնակիչները հայեր են, որոնց նախնիները հիմնականում գաղթել են 1829 թվականին Սալմաստից։ Բարձրունիի բնակչության փոփոխությունը ժամանակի ընթացքում` ստորև.
Պատմամշակութային կառույցներ
Բարձրունիում պահպանվել են 1884 թ.-ի և XIII-XIV դարերի եկեղեցիներ, XIX դարի մատուռներ, XIII-XVII դարերի խաչքարեր, իսկ 1 կմ հարավ-արևելքում՝ Սբ. Գևորգ եկեղեցին։
Ծանոթագրություններ
Կատեգորիա:Վայոց ձորի մարզի բնակավայրեր Կատեգորիա:Վայոց ձորի մարզի գյուղեր Կատեգորիա:Հայ-ադրբեջանական շփման գծի բնակավայրեր հայկական կողմից
Լիսանդրո Աբադի
Լիսանդրո Աբադի (Lisandro Abadie, ), արգենտինացի օպերային երգիչ, բաս բարիտոն։
Կենսագրություն
Լիսանդրոյի առաջին վոկալի ուսուցիչը եղել է Սեռխիո Պելականին։ Իր երաժշտական կրթությունը Աբադին շարունակել է Schola Cantorum Basiliensis Էվելին Թաբբի մոտ` Բազելում (դիպլոմը` 2001 թվականին) և Լյուցեռնի Բարձրագույն երաժշտական դպրոցում Պիտեր Բրեղբյուլեռի (Brechbühler) մոտ՝ ստանալով մենակատարի դիպլոմ 2005 թվականին։
2006 թվականին Լիսանդրո Աբադին հաղթող է դարձել Էդվին Շիֆեռի (Edwin Fischer Gedenkpreis) հիշատակի մրցույթում։ 2008 թվականին` Գեբդելական վոկալիստների մրցույթի ֆինալիստ (Prize at the Handel Singing Competition)։
Համագործակցել է այնպիսի դիրիժորների հետ, ինչպիսիք են՝ Վիլիամ Կրիստին (Պյորսել։ «Փերիների թագուհին» ֆեստիվալում Էքս ան Պրովանսում; Ստաֆանո Լանդի; Sant’Alessio; Լամբեռի և Շապանտիեի երաժշտական համերգային ծրագրերին); Ֆակունդո Ագուդին (Agudin) (Մոցարտ «Այդպես են վարվում բոլորը», «Դոն Ժուան», «Կախարդական սրինգ», « Ֆիգարոյի ամուսնությունը », «Ռեքվիեմ» Ֆորե, Լոուրենս Քամինգս, Քրիստոֆ Ռուսե (Պեռգոլյեզի՝ Գուլյելմոյի որդի), Էռվե Նիկե (Մարեն Մարե՝ «Սեմելա»), Էնթոնի Ռուլի (Վիլիամ Հեյս՝ Տառապանքներ, ձայնագրություն СD-ի վրա, լեյբլ Classica Award, Վացլավ Լուկս (Բախ՝ « Տառապանքներն ըստ Մատթեոսի »), Պոլ Էգնյու (Մոնտեվերդի՝ գովասանքներ), Դուգլաս Բոստոկ (Սմետանա՝ «Վաճառված հարսնացուն») և ուրիշներ։ Կանոնավոր կերպով ելույթ է ունեցել համերգներում` դաշնակահար և կոմպոզիտոր Պոլ Սյուտի հետ։ 2010 թվականին գլխավոր դեր է կատարել ֆրանս-արգենտինական կոմպոզիտոր Օսկարա Ստռաստնոյի Cachafaz («Կաչաֆաս») օպերայում Ֆրանսիայում (Կեմպեռ, Ռենն, Փարիզ, Կոմիկ Օպերա)։
Արտաքին հղումներ
Կատեգորիա:Արգենտինացի երգիչներ Կատեգորիա:Բարիտոններ Կատեգորիա:Բասեր Կատեգորիա:Օպերային երգիչներ
Չերքեզահայեր
Ռուսաստանի Դաշնության 2002 թվականին կայացած մարդահամարի տվյալներով՝ Ռուսաստանում բնակվող 452 հայ է ադիգերեն խոսում որպես մայրենի լեզու։
Չերքեզահայերի հայտնի ներկայացուցիչների թվում են ռուսաստանցի գործարար Արտյոմ Տարասովը և ֆրանսիացի գրող Անրի Թրուայա։
Արտաքին հղումներ
Կատեգորիա:Ռուսահայեր ըստ քաղաքի
Սուֆլիոն
Պատմություն
Սուֆլիոնի մասին առաջին հիշատակումը պատկանում է թուրք ճանապարհորդ Էվլիյա Չելեբիին (1667)։ Այդ ժամանակ Սուֆլիոնը մեծ գյուղ էր և ազատված էր հարկադրումներից։ Գյուղի թուրքական անունը (Soufulu), հավանաբար, ծագում է դերվիշյան վանքից՝ խանակայից։ Սուֆլիոնի տարածքը բնակեցված էր նոր քարի դարից՝ նեոլիթից։ Հնագիտական ​​գտածոները վերաբերում են վաղ շրջանի նեոլիթից մինչև հելլենիստական դարաշրջանի գերեզմանոց։ Այստեղ ապրել են թրակյան ցեղերը ։
19-րդ դարի սկզբին՝ Օսմանյան իշխանության վերելքի տարիներին, Սուֆլիոնը հարուստ գավառի ֆինանսական, քաղաքական և մշակութային կենտրոնն էր, որը միացված էր Էվրոս գետի ինչպես արևմտյան, այնպես էլ արևելյան ափերին՝ մոտ 60000 մարդ բնակչությամբ։ Բնակչության թվաքանակի արագ աճը կապված էր շերամապահության զարգացման հետ, որը տարիներ շարունակ եղել է տարածաշրջանային տնտեսության հիմքը ։ 19-րդ դարի վերջին և 20-րդ դարի սկզբին քաղաքում մետաքսի խոշոր գործարաններ ստեղծեցին․ Ազարիա և Պապպո Աբրահամները ՝ 1908 թվականին, Բոհոր և Էլիեզեր Ձիվրե եղբայրները ՝ 1920 թվականին (տարածաշրջանի խոշորագույն գործարանը), և Պանդելիս Հաձիսավվասը ՝ 1924 թվականին։ 1954 թվականին Էվանգելոս և Յաննիս Ցիակարիս եղբայրները ստեղծեցին իրենց գործարանը, որը գործում է առ այսօր, իսկ 1967 թվականին ստեղծվեց պետական գործարան։ Միաժամանակ զարգացավ գինեգործությունը։ Մինչև 1922 թվականը գյուղում աշխատում էր 60 ատաղձագործ, սայլ ստեղծողներ և դարբին, ինչպես նաև չորս գոլորշային ջրաղաց և քունջութի ձեթի մեծածավալ արտադրություն ։
1922-1923 թվականների փոքրասիական աղետից հետո Արևելյան Թրակիան անցավ արդեն ձևավորված Թուրքիայի Հանրապետությանը։ Սուֆլիոնը կորցրեց իր գյուղատնտեսական հողերի մեծ մասը՝ ներառյալ 70 կմ2 տարածքով թթենու այգիները, շերամի համար միակ ուտելի բույսը։ Միևնույն ժամանակ մետաքսի արտադրությունը մտավ պետական վերահսկողության և հարկման մեջ, ինչը հանգեցրեց արտադրության աստիճանական կրճատմանը և Եվրոպա արտահանմանը։ Արհեստական ​​մետաքսի գյուտը և տարածումը վերջապես դադարեցրին տեղական շերամապահությունը։ Մետաքսի չորս գործարանները և տնայնագործական արտադրությունների մեծ մասը դադարեցրեց աշխատանքը։ Ներկայումս Սուլֆիոնում կան մետաքսագործական երեք հյուսվածքներ և մանրածախ խանութների ցանց, որոնք վաճառում են մետաքսե ապրանքներ։ Սուֆլիոնի և նրա շրջակայքում մետաքսե բոժոժի արտադրությունը 1908 թվականի 800 000 կգ-ից իջել է մինչև 5.000 կիլոգրամ (1993 թվական) ։
Մետաքսի թանգարան
Սուֆլիոնի բնակիչների մեծ մասը զբաղվում է արհեստական մետաքսի արտադրությամբ։ Այստեղի մետաքսի շուկան խոշորագույնն է Հունաստանում։ 19-րդ կեսից մինչև 20-րդ դար շերամի աճեցման և մետաքսի արտադրության տեսանկյունից տարածաշրջանը դարձել է Հունաստանի կարևոր կենտրոնը ։ Սուֆլիոնի մետաքսի թանգարանն աշխատում է 1990 թվականից և գտնվում է բժիշկ, գիտնական և քաղաքական գործիչ Կոնստանդինոս Կուրտիդիսի (1870-1944) յուրօրինակ առանձնատանը։ Առանձնատունը կառուցել են 1883 թվականին տեղական արհեստավորները․ այն տեղական քաղաքային ճարտարապետության նշանավոր օրինակ է և նվիրված է իր դստերը՝ Մարիա Կուրտիդիս-Պաստրասին։ Թանգարանը դարձյալ բացվել է 2009 թվականին՝ վերակառուցումից հետո ։
Տեսարժան վայրեր
Քաղաքում են գտնվում Մետաքսի թանգարանը, Մետաքսի արվեստի թանգարանը, Ֆոլկլորային թանգարանը և մոտ 1890 թվականին կառուցված Մունիցիպալ թանգարանը՝ տեղակայված Բրիկասի առանձնատանը , Սուրբ Գևորգ եկեղեցին (1818, 1854), Սուրբ Աթանաս եկեղեցին (1840), Իլիա Մարգարեի մատուռը, նախկին գիմնազիայի շենքը՝ կառուցված 1870-1880 թվականներին ֆրանսիական մաքսատների համար, Ձիվրե եղբայրների մետաքսի գործարանը։ Այն կառուցվել է 1909 թվականին Չերիանո եղբայրների կողմից, իսկ 1920 թվականից Բոհոր և Էլիեզեր Ձիվրե եղբայրների սեփականությունն է ։
Սուֆլիոն ընկերություն
Սուֆլիոն ընկերությունը ստեղծվել է 1924 թվականին ։ Ընկերության կազմում ներառված է երեք բնակավայր։ 2011 թվականի մարդահամարի տվյալներով՝ բնակչությունը կազմում է 3487 մարդ։ Տարածքը 160 127 կմ2 է։
Ծանոթագրություններ
Կատեգորիա:Հունաստանի քաղաքներ Կատեգորիա:Հունաստանի բնակավայրեր
Գերի (Գորիի շրջան)
Գերի (გერი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Սան Կուգատ Սասգառիգաս
Սան Կուգատ Սասգառիգաս (Sant Cugat Sesgarrigues), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում ։ Գտնվում է Ալտ Պենեդես շրջանում։ Զբաղեցնումէ 6,3 կմ² մակերես։ Բնակչությունը կազմում է 973 մարդ (2010 թվական)։ Վարչական կենտրոնից գտնվում է 61 կմ հեռավորության վրա։
Գերի (Գորիի շրջան)
Դիրք
Գտնվում է ծովի մակարդակից 1480 մետր բարձրության վրա։ Շրջկենտրոն Գորիից հեռու է 22 կմ։
Սան Կուգատ Սասգառիգաս
Արտաքին հղում
Կատեգորիա:Իսպանիայի բնակավայրեր
Եպարքոս
Եպարքոս, էպարքոս (επαρχος), քաղաքապետի անվանումը Բյուզանդիայում (մասնավորապես Կոստանդնուպոլսում)։ Եպարքոսը նշանակվել է կայսեր կողմից։ Այն առաջին անգամ հիշատակվում է 4-րդ դարի կեսին և հատուկ նշանակություն է ունեցել 5-րդ դարում։ 10-րդ դարի ավատատիրական հիերարխիայում զբաղեցնում Էր 18-րդ տեղը (Փոքրասիական բանակաթեմերի զորավարներից հետո) և օժտված էր բանակաթեմերի զորավարներից ավելի մեծ իշխանությամբ։ Մայրաքաղաքից կայսեր բացակայության դեպքում կարևոր հարցերը լուծում էին Եփարքոսը և այլ բարձրաստիճան պաշտոնյաներ։ Կոստանդնուպոլսի Եփարքոսը հաճախ գլխավորել է կառավարությունը, կարգավորել մայրաքաղաքի տնտեսական կյանքը, քննության ենթարկել արհեստավորների ու առևտրականների դատական գործերը (նրանց կորպորացիաները ենթարկվում Էին Եպարքոսին), լուծել արտաքին առևտրի հետ կապված հարցերը։
Քաղաքային ինքնավարության անկմանը զուգընթաց եպարքոսի հեղինակությունը բարձրացել է, սակայն Պալեոլոգոսների ժամանակ (1261-1453 թվականներ) այն կորցրել է իր իշխանությունը, նրա ֆունկցիաները իրագործել են արքունիքին մոտ կանգնած անձինք։
Կատեգորիա:Բյուզանդիայի պատմություն Կատեգորիա:Տիտղոսներ Կատեգորիա:Ազգային և էթնիկ առաջնորդման կոչումներ
Հարոլդ Լասսուել
Էվերետտ Ռոջերսի կարծիքով Հարոլդ Լասսուելը կոնտենտ-անալիզի միջոցով զանգվածային հաղորդակցության տեքստերի հետազոտության հիմնադիրն է, ինչի համար նա վերլուծել է տարբեր պարբերականների 6 միլիոն բառ։ 1948 թ-ից Լասսուելը դարձավ աշխարհահռչակ իր՝ հաղորդակցության գործընթացի «հնգահարց» մոդելի հրատարակման շնորհիվ (Ո՞վ է խոսում։ Ի՞նչ է հայտնում։ Ո՞ւմ։ Ինչի՞ միջոցով։ Ի՞նչ արդյունքով։)։
Ժամանակակից ամերիկյան քաղաքագետ Դ.Գանի խոսքերով."Լասսուելը դարձավ այս նոր մոտեցման պիոները և արդեն 30-ական թթ-ին ձեռնարկեց քաղաքական վարքի հոգեբանական մուտացիայի հետազոտությունը"։ Գիտնականի պայծառ միտքը և խոր գիտելիքները սոցիալական գիտությունների բոլոր բնագավառներում թույլ տվեցին Լասսուելին միավորել դրանք նոր քաղաքագիտական ուղղության շրջանակներում, որը սերտորեն կապված է հոգեբանության և սոցիոլոգիայի հետ։ Այդ ուղղությունը ստացավ բիհևիորիստական (վարքաբանական) անվանումը։ Լասսուելը մեծ ներդրում ունի այդ դոկտրինի փիլիսոփայական-մեթոդոլոգիական և տեսական հիմքերի մշակման գործում։ Նա եղել է Իելյան համալսարանում պատվավոր պրոֆեսոր իրավունքի գծով, Նյու-Յորքում քաղաքական գիտությունների տնօրեններից մեկը, ղեկավարել է քաղաքական գիտությունների Ամերիկյան ասոցիացիան։ Լասսուելը հեղինակ է քաղաքական տեսության վերաբերյալ բազմաթիվ աշխատանքների, ինչպես նաև իշխանության, ստատուսի և էլիտայի խնդիրներին նվիրված բազմաթիվ աշխատանքների։ Լասսուելի "Քաղաքական վարքի վերլուծություն, էմպիրիկ մոտեցում" (1949 թ.) գիրքը իրենից ներկայացնում է նրա աշխատանքների ձեռնարկ, որը գրվել է հիմնականում իր, նաև համահեղինակ այլ քաղաքագետների կողմից և հրատարակվել է տարբեր գրքերով։ Այն բաղկացած է 3 գլխից՝ Դրանցում շոշափվում է խնդիրների լայն շրջանակ, որոնք վերաբերում են միջազգային քաղաքականությանը, միջանձնային փոխհարաբերություններին, բարոյականությանը և կրոնին, քաղաքական երևույթների իմացության մեթոդներին, հասկացություններին, որոնք օգտագործվում են ամերիկյան քաղաքագետների կողմից։
Գլուխ 1։ Դեմոկրատիայի զարգացող գիտություն
Եթե մեզ պետք է շարժվել առաջ քաղաքական պրոցեսի գիտական ընկալման տեսանկյունից, ապա ակնհայտորեն անհրաժեշտ է օգտագործել և կատարելագործել հոգեբանական և սոցիոլոգիական հետազոտությունների անցկացման մեթոդները։ Դրա համար այս գրքում հատուկ նշանակություն է տևվում հետազոտության եզրակացություններին, որոնք անսովոր կարևոր են մարդկային ընտրության հասկացման համար։ Քաղաքական գիտությունը առաջ է գնում հավաստի ինֆորմացիայի ինտեգրացիայի մեթոդների կատարելագործման չափով, ճիշտ մեկնաբանություններով և որոշումների ընդունմամբ։ Քաղաքական գիտությունը պետք է իր ուշադրության կենտրոնում պահի աշխարհը, որպես ամբողջ։ Բացի դրանից, անհրաժեշտ է մշտապես դիտարկել անցյալը և ապագան, որպես մեկ միասնական ամբողջի մասեր։
Ծանոթագրություններ
Կատեգորիա:Ամերիկացի քաղաքագետներ Կատեգորիա:Չիկագոյի համալսարանի շրջանավարտներ Կատեգորիա:Եյլի համալսարանի շրջանավարտներ Կատեգորիա:ԱՄՆ-ի գիտությունների ազգային ակադեմիայի անդամներ
Շահիքա Էրջյումեն
Շահիկա Էրջյումեն (Şahika Ercümen, ), թուրք ֆրիդայվեր և սննդաբան, ֆրիդայվինգի աշխարհի ռեկորդակիրներից մեկը ։
Կենսագրություն
Ծնվել է 1985 թվականի հունվարի 16-ին Չանաքկալեում։ Սովորել է Գազայի տարրական դպրոցում և Անատոլիայի Միլի Պիանգոյի միջնակարգ դպրոցում։ Ավարտել է Բաշքենտի համալսարանի մարդու առոռջության ֆակուլտետի առողջ սնման և դիետոլոգիայի ամբիոնը ։ Զբաղվում է ստորջրյա սպորտով՝ ստորջրյա հոկեյով, ռեգբիով, սպորտային կողմնորոշմամբ և դայվինգով։ Բազմիցս մասնակցել է աշխարհի և Եվրոպայի առաջնություններին, իսկ 2001 թվականին հանդես է եկել տարբեր ստորջրյա տարբեր սպորտաձևերի Թուրքիայի չորս հավաքականների կազմում։
Արտաքին հղումներ
Կատեգորիա:Գինեսի գրքի ռեկորդակիրներ
Էլեկտրական երկարացման լար
Էլեկտրական երկարացման լար, էլեկտրական սարք, որը նախատեսված է էլեկտրական սարքավորումները ստացիոնար վարդակներից հեռացված վայրերում միացնելու համար։ Որպես կանոն, էլեկտրասպառողների միացումը երկարացնող լարի օգնությամբ ժամանակավոր բնույթ է կրում՝ որոշակի աշխատանքների կատարման ժամանակ։ Էլեկտրական երկարացման լարերը հաճախ հագեցած են բազմաչափ վարդակներով՝ միանգամից մի քանի էլեկտրական սարքերի միացման համար։
Երկարացման լարերի տարատեսակներ
Երկարացնող լարերը կարող են ունենալ ինչպես մեկ, այնպես էլ մի քանի վարդակներ։ Կարող են ունենալ անջատիչ, լարման ցուցում, պաշտպանության սարքեր (ապահովիչներ, ավտոմատ անջատիչներ, լարման կրակոցների պաշտպանություն), ինչպես նաև ցանցային ֆիլտրեր։ Այն դեպքում, երբ երկրում գործում են վարդակների մի քանի ստանդարտներ, դրանք կարող են ունենալ ինչպես առանձին վարդակներ յուրաքանչյուր ստանդարտի համար, այնպես էլ ունիվերսալ վարդակներ։
Պատմություն
Մի քանի վարդակներով Էլեկտրական երկարացման լարը (power board) ստեղծվել և ներդրվել է արտադրությամ մեջ 1972 թվականին ինժեներ Փիթեր Թալբոթի կողմից, որն այդ ժամանակ աշխատում էր Kambrook ընկերության հիմնադիր Ֆրենկ Բենիգանի վրա։ Գյուտը մեծ ժողովրդականություն է ստացել, սակայն արտոնագրված չի եղել, ուստի ընկերությունը այլ արտադրողներից գումար չի ստացել գյուտի համար ։
Նովոսելկի (գյուղ, Սմոլենսկի շրջան)
Նովոսելկի (Новоселки), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Օսավա
Օսավա (Осава), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Օսավա գյուղում բնակվում էր 324 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Գոլֆերենցո
Գոլֆերենցո (Golferenzo), կոմունա Իտալիայում, գտնվում է Լոմբարդիա մարզի Պավիա գավառում ։
Բնակչությունը 223 մարդ։ Բնակչության խտությունը՝ 51 մարդ/կմ²։ Զբաղեցնում է 4 կմ² տարածք։ Փոստային ինդեքս՝27047։ հեռախոսային կոդ՝ 0385։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Սև խաչ
Սև խաչ, հայ ազգային-ազատագրական կազմակերպություն։ Հիմնադրվել է 1877-1878 թվականների ռուս-թուրքական պատերազմից հետո, Վանում հայերի ունեցվածքը քուրդ, թուրք բեկերի կողոպուտից զերծ պահելու և ինքնապաշտպանություն կազմակերպելու նպատակով։ Ըստ կանոնադրության, անդամները պետք է գործեին անձնվիրաբար և խիստ գաղտնի, դավաճանների վրա դրվելու էր «սև խաչ» (որից էլ ծագել է կազմակերպության անվանումը), այսինքն՝ դատապարտվելու էին մահվան։ Սերտ կապ է հաստատել Կարինի «Պաշտպան Հայրենյաց» գաղտնի կազմակերպության հետ։ Աջակցություն է ստացել Վանի ռուսական փոխհյուպատոս Կ. Կամսարականից։ Ունեցել է ակումբ (կազմակերպվել են դասախոսություններ, ազգային երգի երեկոներ և այլն), «Զինակիր» անունով երիտասարդական խումբ (որը 1882 թվականի մայիսին, Ազգային սահմանադրության 22-րդ տարեդարձի առթիվ, զինված երթ է կազմակերպել մինչև Վարագա վանքը)։ Կարինի «Պաշտպան Հայրենյաց»-ի ջախջախումից հետո (1882 թվականի վերջին) թուրքական իշխանությունները ձերբակալություններ են սկսել նաև Վանում։ Ենթադրվում է, որ «Սև խաչը»-ը գոյատևել է մինչև 1880-ական թվականների կեսը։ «Սև խաչ»-ի անդամների մեծ մասը մասնակցել է հայ առաջին քաղաքական կուսակցության՝ «Արմենական կազմակերպության» հիմնադրմանը։
Արտաքին հղումներ
Կատեգորիա:Ազգային-ազատագրական կազմակերպություններ Կատեգորիա:1877 հիմնադրված ռազմական միավորներ և կազմավորումներ Կատեգորիա:1877 հիմնադրումներ Հայաստանում Կատեգորիա:1880-ականների կազմալուծումներ
1968-69 NBA մրցաշրջան
1968-69 NBA մրցաշրջան, դարձել է Բասկետբոլի ազգային ասոցիացիայի 23-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ յոթ խաղերի արդյունքում, «Սելտիքս»-ը հաղթել է «Լոս Անջելես Լեյքերս»-ին։
1968 թվականի NBA դրաֆթի «Սան Դիեգո Ռոքեթս» ակումբի կողմից՝ առաջին համարի ներքո ընտրվել է կենտրոնական Էլվին Հեյզը։ Դրաֆի ժամանակ 2-րդ համարի ներքո ընտրվել է Ուես Անսելդը։
Այս մրցաշրջանից սկսած սկսվել է ընտրվել լավագույն պաշտպանողական խաղացողներից կազմված սիմվոլիկ հավաքական (NBA բոլոր աստղերի պաշտպանության հավաքական), ինչպես նաև սկսվել է ընտրվել NBA փլեյ օֆ շարքի եզրափակչի ամենաարժեքավոր խաղացողը։ Այս մրցաշրջանի ընթացքում միանգամից դեբյուտել են երկու ակումբ՝ Միլոուքի Բաքս և Ֆինիքս Սանս։
Աղբյուրներ
Կատեգորիա:Բասկետբոլի ազգային ասոցիացիայի դրաֆթներ
Յուպիտեր LXX
Յուպիտեր LXX, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից, հայտնաբերման մասին հայտարարվել է 2018 թվականի հուլիսի 17-ին, սկզբում արբանյակը ստացել է S/2017 J 9 ժամանակավոր անվանումը ։
Յուպիտեր LXX արբանյակը պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Յուրդբրուգրոտա
Քարանձավը հայտնաբերվել է անգլիացի քարանձավախույզների կողմից 1966 թ.-ին և անվանվել է քիչ հեռու գտնվող Յուրդբուրա ագարակի անունով (Jordbrua): Քարանձավի մուտքը գտնվում է Կալվատնետ լճի ամբարտակից մոտ 2 կմ հարավ։
Պլյուդալեն հովիտը հարուտս է կրաքարային նստվածքներով և ապարներով, ինչի հետ կապված Պլուրա գետը լվանալով ափերը՝ առաջացրել է ստորգետնյա կարստային այրեր։ 1960 թ.-ին Կալլվատենտ լճի ամբարտակի կառուցումից հետո լիճը պխտորվեց, իսկ ստորջրյա քարանձավները քչացան ։
Յուրդբրուգրոտա քարանձավը հանդիսանում է ամենաերկարներից մեկը։ Ունի 2600 մ երկարություն, իսկ խորությունը հասնում է մինչև 110 մետրի, ինչի շնորհիվ այն գրավիչ է դայվերների համար։ Սուզվելը, այնուամենայնիվ իր մեջ պարունակում է մեծ վտանգ։ Օրինակ 2006 թ.-ի օգոստոսի 16-ին քարանձավում զոհվեց 37-ամյա դայվեր, որի մարմինը 90 մ խորությունից բարձրացնելու համար անհրաժեշտ եղավ Գերմանիայից և Շոտլանդիայից փրկարարներ կանչել։ Նմանատիպ պատահար տեղի ունեցավ նաև 2014 թ.-ի փետրվարի 7-ին, երբ դժբախտ պատահարի հետևանքով 110 մ խորության վրա զոհվեցին երկու ֆին դայվերներ, իսկ երեքը ստացան վնասվածքներ  ։
Արտաքին հղուկմներ
Կատեգորիա:Կրաքարային քարանձավներ Կատեգորիա:Նորվեգիայի քարանձավներ
Մանժելիյա (գյուղ, Գլոբինոյի շրջան)
Մանժելիյա (Манжелія), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Մանժելիյա գյուղում բնակվում էր 1 114 մարդ։ Բնակավայրը զբաղեցնում է 9417 կմ² տարածք։ Բնակչության խտությունը կազմում էր 118,3 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Գուգուտիանթկարի
Գուգուտիանթկարի (გუგუტიანთკარი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 920 մետր բարձրության վրա։ Շրջկենտրոն Գորիից հեռու է 32 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 144 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Սեուլ (ֆուտբոլային ակումբ)
Սեուլ (հանգըլ՝ 서울 프로축구단), ֆուտբոլային ակումբ Հարավային Կորեայի Սեուլ քաղաքից։ Հիմնադրվել է 1983 թվականին։ Սեուլի «Վորլդ քափ» արենան համարվում է ֆուտբոլային ակումբի տնային մարզադաշտը։ Այն կարող է տեղավորել մինչև 66,806 հանդիսական։
Ֆուտբոլային ակումբը հանդես է գալիս Հարավային Կորեայի ֆուտբոլային լիգայում՝ K-լիգայում։ Մասնակցում է Հարավային Կորեայի առաջնության խաղերին։ Հարավկորեական լիգայի քառակի չեմպիոն է (1985, 1990, 2000, 2010)։
Արտաքին հղումներ
Կատեգորիա:Ֆուտբոլը Հարավային Կորեայում
Աստերոիդների ցանկ (247301-247400)
Աստերոիդների ցանկ (247201-247300) * Աստերոիդների ցանկ * Աստերոիդների ցանկ (247401-247500)
Եռագույն մանուշակ
Եռագույն մանուշակ, անյուտայի աչիկներ, մանուշակազգիների ընտանիքի միամյա, երկամյա խոտաբույս։ Վայրի վիճակում աճում է Եվրոպայում և Ասիայում։
Նկարագրություն
Տերևները լայն ձվաձև կամ երկարավուն նշտարաձև են՝ բութ եզրերով։ Ծաղիկները եռագույն են, պտուղները՝ տուփիկ։ Սելեկցիայի միջոցով ստացվել են դեկորատիվ ձևեր, որոնց ծաղիկները խոշոր են, գունեղ։
Բազմացում
Բազմացվում է սերմերով։
Կատեգորիա:Մանուշակազգիներ Կատեգորիա:Դեղաբույսեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ
Սան Կուգատ դել Վալյես
Արտաքին հղում
Կատեգորիա:Իսպանիայի բնակավայրեր
Զարեչնոե (գյուղ, Խուստի քաղաքային խորհուրդ)
Զարեչնոե (Зарічне), գյուղ Ուկրաինայի Անդրկարպատյան մարզի Խուստի քաղաքային խորհուրդում։
2001 թվականի տվյալներով Զարեչնոե գյուղում բնակվում էր 384 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Նովոսելկի (գյուղ, Վյազեմսկի շրջան)
Նովոսելկի (Новоселки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Գուչմասթա
Գուչմասթա (გუჩმასთა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Մանիլովսկոե (գյուղ, Գլոբինոյի շրջան)
Մանիլովսկոե (Манилівське), գյուղ Ուկրաինայի Պոլտավայի մարզի Գլոբինոյի շրջանում։
Սեուլ (այլ կիրառումներ)
Սեուլ, կարող է վերաբերել՝
(7872) 1990 UC
(7872) , աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 18-ին Տակեշի Ուրատայի կողմից Օոհիրայում ։
Միջին հեռավորությունը Արեգակից կազմում է 2,339747 ա. մ., առավելագույնը մոտենում է 1,8382 ա. մ. հեռավորության վրա և հեռանում 2,8413 ա. մ. ։ Արեգակի շուրջ մեկ ամբողջական պտույտ է կատարում 1307,23 երկրային օրվա ընթացքում, իր ուղեծրով շարժվելով միջինում 0,275392 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,13° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հայոց ցեղասպանության հուշարձան (Բելորեչենսկ)
Հայոց ցեղասպանության հուշարձան, Հայոց ցեղասպանության զոհերի հիշատակին նվիրված հուշարձան Ռուսաստանի Կրասնոդարի մարզի Բելորեչենսկ քաղաքում։
Պատմություն
Հուշակոթողն իրենից ներկայացնում է նորածին երեխան ձեռքին ողբացող կնոջ կերպար, ով դիմում է Աստծուն, որ այլևս երբեք և ոչ մի տեղ նման ողբերգություն չկրկնվի։ Հուշարձանի մոտ տեղադրվել են նաև Անդրանիկ Օզանյանի և ֆելդմարշալ Իվան Պասկևիչի կիսանդրիները ։
Ծանոթագրություններ
Կատեգորիա:Ռուսաստանի հուշարձաններ Կատեգորիա:Հայոց ցեղասպանության հուշարձաններ
Սովորական դրախտապան
Սովորական դրախտապան, դրախտապանների ընտանիքի թռչուն։ Ձմեռող է, տարածված։
Արտաքին կառուցվածք
Մարմնի երկարությունը 16-16,5 սմ է, թևերի բացվածքը՝ 23-29,5 սմ։ Արուի գլուխը դեղին է՝ մուգ շերտերով, գոտկատեղը, կուրծքը և մարմնի կողքերը՝ դարչնագույն-շիկակարմիր, մարմինը ներքևից՝ դեղնավուն։ Էգը շատ ավելի խամրած է, մարմինը ներքևից ու վերևից՝ ավելի խայտավոր։
Կենսակերպ
Հաճախ սերինոսների հետ սովորական դրախտապանները կազմում են խառը երամներ։ Բնակվում է թփուտածածկ, չոր, բաց տարածություններում։ Սնվում է սերմերով, անողնաշարավորներով։ Տարածված է Հայաստանի կիսաանապատներից անտառային գոտի։ Ձմեռում է հուլիսի 3-րդ տասնօրյակից հաջորդ տարվա մարտի վերջը։ Դեղինի ու շիկակարմրագույնի համադրությամբ փետրածածկով որոշակի գեղագիտ արժեք է ներկայացնում։ Ընտելանում է անազատ պայմաններին։
Կատեգորիա:Դրախտապաններ Կատեգորիա:Եվրոպայի թռչուններ
Թազիե
Թազիե (تعزية - ցավակցում), իսլամում հանգուցյալ մարդու ընտանիքին և բանրեկամներին ցավակցում։ Շիա իսլամում այն համարվում է կրոնական միստերիա, Մուհամմեդ մարգարեի «մարտիրոսաբար» մահացած թոռան` Հուսայն իբն Ալիի հիշատակին ներկացվող թատերական բեմադրություն։
Ցավակցում
Ցանկալի է ցավակցությունը հայտնել հանգուցյալի մահից առաջին երեք օրվա և երեք գիշերվա ընթացքում։ Ավելի ուշ ցավակցություն հայտնելը թույլատրվում է այն դեպքերում, եթե ցավակցող մարդիկ այդ ժամանակ եղել են ճանապարհին կամ տարբեր պատճառներով ուշ են իմացել մարդու մահվան մասին։ Սուննի բոլոր մազհաբներում, բացառությամբ մալիքիականի, ցանկալի չէ (մակրու) ցավակցություն հայտնել ավելի քան մեկ անգամ։
Թազիեն կատարվում է հանգուցյալի ընտանիքին մխիթարելու համար։ Հանգուցյալի մերձավորներին հիշեցնում են համբերության մասին (սաբր) և այն մասին, որ կյանքն ու մահը տեղի են ունենում Ալլահի կամքով։ Մուհամմեդ մարգարեի հադիսում ասվում է, որ «անթույլատրելի է, որ կինը, ով հավատում է Ալլահին և Ահեղ դատաստանի օրվան, երեք օրից ավելի սգա հանգուցյալի համար, եթե իհարկե, հանգուցյալը նրա ամուսինը չէ, որի դեպքում սուգը պահպավում է չորս ամիս և տասն օր» ։ Կարևոր է համարվում հուղարկավորությունից (ջանազա) հետո ցավակցություններ հայտնելը, երբ հանգուցյալի մտերիմներն առավել շատ են մենակություն զգում և աջակցության կարիք ունեն։ Ցավակցել կարելի է տանը կամ մզկիթում, սակայն գիշերել հանգուցյալի տանը, երբ ցավակցություններն արտահայտվում են նրա տանը, Իսլամում դատապարտվում է։
Ցավակցելիս մուսուլմանին ասում են. «Ա'զամալ-լահու աջրակյա վա ահսանա 'ազա-'ակյա վա գաֆարա լիմայ-յիտիկյա» (թարգմանաբար նշանակում է. «Թող Ամենազոր Ալլահն օրհնի քեզ, թող բարձրացնի քեզ և թույլ տա դիմանալ կորստին։ Թող ների հանգուցյալի մեղքերը»)։ Եթե հանգուցյալը ոչ մուսուլման է (կաֆիր), իսկ ցավակցություն հայտնողը մուսուլման է, ապա ասում են. «Ա'զամալ-լահու աջրակյա վա ահսանա 'ազա-'ակա»։ Իսկ եթե հանգուցյալը մուսուլման է, իսկ ցավակցողը՝ ոչ մուսուլման, ապա ասում են. «Ահսանալ-լահու 'ազա-'ակա վա գաֆարա լիմայ-իտակյա»։ Պատճառը, թե ինչու են մարդկանց տարբեր կատեգորիաներ տարբեր բառեր արտասանում այն է, որ շարիաթն արգելում է ոչ մուսուլման հանգուցյալին աղաչանք ասել (դուա)։
Շիա գաղտնածիսություններ
Օմեյադների ժամանակ Հուսեյնի և նրա հետևորդների ամենամյա հիշատակումն անցկացվել է Մեդինայում շիա իմամների տներում։ Սկզբում Աբբասյանները նույնիսկ խրախուսում էին սգո արարողությունների բաց անցկացումը, սակայն ալ-Մութավակիլը (847-861) թազիեն արգելեց։ Բուվայհիների ժամանակ թազիեն Իրաքում պաշտոնական տոնի կարգավիճակ է ստացել։ 963 թվականին Բաղդադում առաջին անգամ հանդիսավորությամբ տոնվել է թազիեն։ Թազեյի տոնակատարության ավանդույթը հայտնվել Է Սիրիայում Համդանիդների օրոք, Եգիպտոսում՝ Ֆաթիմիդների օրոք, Իրանում՝ Սեֆևիդների օրոք։
Առաջին անգամ «ժողովները» տեղի են ունեցել ահլ ալ-բայթի անդամների տներում, ավելի ուշ՝ շիա սրբավայրերում։ 9-րդ դարում հայտնվում են պրոֆեսիոնալ «լացողները» և «հաղորդավարները»։ 10-րդ դարի սկզբին Բաղդադում, Հալեպում եւ Կահիրեում հայտնվել են հատուկ տներ՝ թազիե (հուսեյնիա) անցկացման համար։
Տոնակատարությունը սկսվում է պատվավոր շիաների տներում, ապա տեղափոխվում է հուսեյնիա կամ այլ հանրային վայրեր։ Այնտեղ բանաստեղծորեն-թատերականացված ձևով վերարտադրվում է Հուսեյնի ջոկատի ուղևորությունը Մեդինայից Իրաք։ Բացի այդ, շիաներն անցկացնում են «տնային ողբեր», որոնք կարող են կազմակերպվել տանը տարվա ցանկացած ժամանակ։
Թազիեն սկսվում է մոլլա-ռոուզեխանի բացման քարոզից, որը նախատեսված է հանդիսատեսի մոտ պատշաճ տրամադրություն ստեղծելու համար։ Քարոզն ավարտվում է տղաների երգչախմբի երգով, որի ժամանակ հանդիսատեսի առջևով անցնում են մարդիկ, որոնք բռունցքներով ու քարերով հարվածում են իրենց կրծքին։ Այնուհետև սկսվում է բուն ներկայացումը, որտեղ վերարտադրվում են դրվագներ Հուսեյնի և նրա մերձավորների մահվան պատմությունից և կյանքից։ Ներկայացումն ուղեկցվում է ողբերգական իրադարձությունների մասին պոեմների ընթերցումով։
Թազիեյի բովանդակությունն ու ձևավորումն արդյունավետ ծառայում է շիաիզմի գաղափարների քարոզչությանը, որի հիմնական դոկտրինը բարձրագույն իշխանության (իմամաթի) ժառանգությունն է ալիդների շրջանում։ Ներկայումս Իրանում թազիեն օգտագործվում է նաև քաղաքական նպատակներով։
Activision
Activision Publishing, Inc. (կրճատ՝ Activision), ամերիկյան ընկերություն, որը զբաղվում է տեսախաղերի ստեղծմամբ և հրապարակմամբ։ Հիմնադրվել է 1979 թվականին հոկտեմբերի 1-ին։ Ընկերությունը դարձել է առաջին, ոչ կախյալ ընկերությունը, որ զբաղվում էր խաղերի մշակմամբ և տարածմամբ։ Ընկերության առաջին արտադրանքը դարձավ Atari 2600-ի համար ստեղծված խաղային քաթրիջը։ Ընկերության կենտրոնները գտնվում են Սանտա Մոնիկայում, Կալիֆոռնիայում, բացի դա կան մասնաճյուղեր 16 երկրերում։
Պատմություն
Մինչ Activision-ի ստեղծում խաղերի համար ծրագրային ապահովումը կարող էին թողարկել բացառապես ստեղծող ընկերությունների համակարգը, որոնց կողմից թողարկվել էին տվյալ խաղերը։ Օրինակ՝ Atari-ին Atari 2600-ի համար միակ խաղեր թողարկող ընկերությունն է։ Սա խաղեր մշակողների մոտ դժգոհություն էր առաջացնում քանի-որ նրանք մեծ պարգևատրում չէին ստանում հիանալի ստեղծված խաղերի համար, և նույնիսկ փաստաթղթերի մեջ չէին հիշատանում նրանց։ Այն բանից հետո երբ որոշ խաղերը դարձան բեսթելլերններ և բերեցին միլլիոնավոր դոլլարի շահույթ, որոշ ծրագրավորողները լքեցին ընկերությունը։
Activision-ը հիմնադրվել է Ջիմ Լեվի կողմից, և ևս 4 ծրագարվորողների կողմից, ովքեր հեռացել էին Atari-ից ՝ Դէվիդ Քրէյն, Լարրի Կապլան, Ալան Միլեր և Բոբ Ուայթհենդ։ Լեվին աջակցեց մոտեցմանը, որ խաղի հեղինակի անունը պետք է նշվի և շոշափվի խաղի հետ միասին։
Երբ խաղային համակարգերի շուկան անկում ապրեց, Activision-ը որոշեց բացել ընկերություն, որ կզբաղի տնային համակարգիչների համար խաղեր ստեղծելով։
1982 թվականին Activision-ը թողարկեց Pitfall! խաղը, որը համարվում է առաջին պլատֆորմեր խաղը, և որը դարձավ ամենաշատ վաճառք ունեցող խաղը Atari 2600-ի համար (վաճառվել է ավելի քան 4 մլն օրինակ)։ Չնայած նրան, որ թիմը արդեն ցույց էր տվել թիմի բացառիկությունը, Pitfall!-ը ընկերությանը բերեց մեծ հաջողություն։ Խաղը ոչ միայն ստեղծեց մի քանի օրինակները, այլև դարձավ պլատֆորմերի համար նախատեսված ընդհանուր ժանր։
1985 թվականին ընկերությունը միացավ դժվարությունների միջով անցնող Infocom ընկերությանը։ Ջիմ Լեվին հանդիսանում էր Infocom-ի խաղերի մեծ երկրպագու և ցանկացնում էր, որ ընկերությունը շարունակի իր գործունեությունը։ Սակայն, այս միացումից 6 ամիս անց Activision-ի տնօրեն դարձավ Բրյուս Դէվիսը։ Նա դեռ միացման սկզբից դեմ էր եղել։ Նա արդեն փոփոխությունների էր ենթարկել ընկերության մարկեթինգային քաղաքականությունը և դրա պատճառոց էլ Infocom-ի խաղերի վաճառքը ընկել էր։ Արդյունքում 1989 թվականին Activision-ը փակեց Քեմբրիջում գտնվող Infocom-ի ստուդիան և 26 աշխատակիցներից 11-ին հրավիրեց աշխատանքի Սիլիկոնային հովտում, նրանցից 5-ը ընդունեցին առաջարկը։
1988 թվականին ընկերությունը բացի վիդեո-խաղեր մշակելուց սկսեց ծրագրելը բիզնես-հավելվածներ։ Դրա համար ընկերությունը անգամ փոխեց անվանումը Mediagenic, սրանով իսկ փորձելով ընդգծել ընկերության բազմաբնույթ գործունեությունը։ Չնայած անվան մեջ փոփոխության, Mediagenic շարունակում էր օգտագործել Activision բրենդը խաղեր ստեղծելու համար։
Mdeiahenic-ի անհաջողության մատնումը, բերեց ընկերությանը The Disc Company-ին։ 1992 թվականի դեկտեմբերին սննկացման պրոցեսսից դուրս գալուց հետո ընկերությունը նորից փոխեց անվանումը Activision-ի։ Այդ ընթացքում գլխավոր-գրասենյակը տեղափոխվել էր Հարավային Կալիֆոռնիա։
Vivendi ընկերության հետ հարաբերություններ
2013 թվականի հուլիսի 26-ին Activision գնեց իր բաժնետոմսերը Vivendi-ից 8 միլլիարդ դոլլարով ։ Vivendi-ին դեռ 2013 թվականի հունիսին գնահատելով իր ֆինանսական վիճակը պատրաստ էր վաճառել իր բաժնետոմսերը, անգամ անց կացվեցին մի քանի հանդիպումներ հնարավոև գնորդների հետ ։ Վերլուծաբանները եկել էին այն եզրակացության, որ պատմությունը կզարգանա հետևյալ պլանով՝ Activisio-ը ով տիրապետում էր ընկերության բաժնետոմսերի մեծ մասին կգնի Vivendi-ին ում այդ փողերը անհրաժեշ էին ։
Գնումներից հետո որոշ բաժնետերեր դատական գործ հարուցեցին Activision, Vivendi և Բոբբի Կոտիկի դեմ, հայտարարելով, որ ընկերությունը դիտավորյալ իջեցրել է բաժնետոմսերի գները, ինչն էլ գնորդներին թույլ է տվել խնայել 644 միլլիոն դոլլար ։ Գործի քննման վերջնաժամկետ է ընտրվում 2013 թվականի հոկտեմբերի 10-ը ։ Եվ 2013 թվականի հոկտեմբերի 11-ին Activision կրկին դառնում է անակախ ընկերություն ։ Իսկ 2014 թվականի նոյեմբերի 19-ին ավարտվեց դատական գործը Activision-ի և բաժնետերերի միջև ։
Ծանոթագրություններ
Կատեգորիա:ԱՄՆ-ի համակարգչային խաղերի արտադրողներ Կատեգորիա:1979 հիմնադրված ընկերություններ Կատեգորիա:1979 հիմնադրումներ Կատեգորիա:ՆԱՍԴԱՔ-ում ցուցակված ընկերություններ Կատեգորիա:Ամերիկյան ընկերություններ Կատեգորիա:Համակարգչային խաղեր Կատեգորիա:1979 հիմնադրումներ ԱՄՆ-ում Կատեգորիա:Համակարգչային խաղեր արտադրողներ այբբենական կարգով
100-ամյակն առանց ռեժիմի
«100-ամյակն առանց ռեժիմի», քաղաքացիական անհնազանդության ճանապարհով Հայաստանում իշխանափոխությանն ուղղված միջոցառումների շարք, որի սկիզբը հայտարարվել է 2015 թ.-ի ապրիլի 24-ը՝ Հայոց Ցեղասպանության անմեղ զոհերի հիշատակի օրը, երբ նշվելու է ցեղասպանության 100-րդ տարելիցը ։ Որպես քաղաքացիական անհնազանդության միջոցառումների կազմակերպիչ հանդես է գալիս «Նախախորհրդարան» քաղաքացիական շարժումը, որը պարբերաբար կազմակերպում է «100-ամյակն առանց ռեժիմի» նախապատրաստական և իրազեկման միջոցառումներ  ։
2015 թվականի հունվարի 31-ին շարժման ակտիվիստների ավտոերթը դեպի ԼՂՀ արգելվեց ԼՂՀ ոստիկանական ուժերի կողմից, որոնք ըստ լրատվական կայքերի հաղորդումների զանգվածային բռնություններ կիրառեցին ավտոերթի մասնակցիների, այդ թվում նաև՝ լրագրողների, հանդեպ (կոտրելով նաև՝ տեսախցիկներ, ավտոմեքենաների ապակիներ և այլն) ։
Սետ Վան
Սետ Վան (Sept-Vents), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2009 թվականի դրությամբ կազմում է 409 մարդ, բնակչության խտությունը` 32.67 մարդ/կմ²։ Բնակավայրը զբաղեցնում է 12.52 կմ² տարածք։
2017 թվականի հունվարից Դամպիեռ, Լա Լանդ սյուր Դրոմ և Սեն Ժան դե Էսարտիեռ համայնքների հետ միասին հանդիսանում է Վալ դը Դրոմ համայնքի մաս։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 35 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 260 աշխատունակ (15-64 տարեկան) բնակիչ, որոնցից ակտիվ էին 203-ը, իսկ ոչ ակտիվները` 57։ Ակտիվության ցուցանիշը կազմում է 78,1 %։ 203 աշխատունակ մարդկանցից աշխատել է 184 անձ (104 տղամարդ և 80 կին)։ Գործազուրկ են եղել 19 անձ (11 տղամարդ և 8 կին)։ 57 անաշխատունակներից 20-ը եղել են աշակերտներ կամ ուսանողներ, 23-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դեֆորմացվող պինդ մարմնի մեխանիկան Հայաստանում
Դեֆորմացվող պինդ մարմնի մեխանիկան Հայաստանում, Հայաստանում մեխանիկայի բնագավառում գիտական առաջին հետազոտությունները (1920-1930-ական թվականներ) կատարել են Հարություն Անժուրը (Չեբոտարյան), Ա. Հակոբյանը, Ա. Տեր-Մկրտչյանը, որոնք զգալի ավանդ ունեն նաև գիտական կադրերի պատրաստման, բուհերում մեխանիկայի ամբիոնների և լաբորատորիաների կազմակերպման աշխատանքներում։
Տեսական մեխանիկա
Տեսական մեխանիկայի զարգացած բաժիններից է կայունության տեսությունը։ Այդ ուղղությամբ կատարվել են կառավարելի համակարգերի շարժման կայունության և դինամիկայի հարցերի ուսումնասիրություններ, ստացվել կայունության բավարար պայմաններ(Կ. Աբգարյան)։ Ընդհանրացվել է Լյապունովի երկրորդ մեթոդը՝ ոչ գծային ջերմահաղորդականության խնդիրների լուծումների կայունությունն ուսումնասիրելու համար։ Հետազոտվել են մեխանիկական համակարգերի կայունության և դիտելիության հարցերը, ստացվել են ոչ լրիվ կառավարելի ու դիտելի համակարգերը գիրոսկոպային և դիսիպատիվ ուժերի միջոցով լրիվ կառավարելի կամ լրիվ դիտելի դարձնելու անհրաժեշտ ու բավարար պայմաններ (Մխիթար Գաբրիելյան)։ Կառուցվել են բացարձակ կոշտ ու առաձգական հատկություններով բազմօղակ մանիպուլյատորների մաթեմատիկական մոդելներ և ուսումնասիրվել այդ համակարգերը։ Մշակվել են հակադարձ կապով կառավարման կիբեռնետիկ, սխեմաներ, որոնք ապահովում են մանիպուլյատորի բռնիչի օպտիմալ ու կայուն շարժումները՝ տրված հոլոնոմ և ոչ հոլոնոմ ծրագրերով (Ա. Ղուկասյան)։ Ոաումնասիրվել են ձգողական դաշտում կառավարվող օբյեկտների համար հակամետ և ոչ հակամետ խաղային փոխազդեցությունների մաթեմատիկական մոդելներ՝ իմպուլսային և անընդհատ կառավարումներով։ Առաջարկվել է ալգորիթմ՝ հասանելիության տիրույթի եզրագծի կառուցման համար (Վ. Բարսեղյան)։ Լրիվ և ոչ լրիվ ինֆորմացիայի պայմաններում, մեխանիկական համակարգերի օպտիմալ կառավարման տեսության շրջանակներում, ուսումնասիրվել են էլեկտրամեխանիկական մանիպուլյացիոն ռոբոտների օպտիմալ ու ենթաօպտիմալ կառավարումների մշակման հիմանահարցերը՝ ըստ արագագործության, էներգիայի նվազագույն կորստի և վերջի, վիճակի նվազագույն շեղման (Վ. Ավետիսյան)։
Դեֆորմացվող պինդ մարմնի դեֆորմացիա
Դեֆորմացվող պինդ մարմնի մեխանիկայի ուսումնասիրությունները Հայաստանում սկսվել են 1940-ական թվականներից և ընդգրկում էին առաձգականության մաթեմատիկական տեսության, թաղանթների ու սալերի, սողքի տեսությունների և շինարարական մեխանիկայի մի շարք հարցեր (Ա. Նազարով, Թ. Խաչատրյան, 0. Սապոնջյան, Ն. Հարությունյան, Ս. Համբարձումյան, Բ. Աբրահամյան, Մ. Սիմոնով, Փինաջյան, Գ. ՏԵր-Ատեփանյան, Մ. Մանուկյան)։
1960-1980-ական թվականներին նշանավորվել են մեխանիկայի նոր գիտական ուղղությունների (մագնիսաառաձգականություն, ջերմաառաձգականություն, տարամոդուլ առաձգականություն, առաձգականության տեսության հպումային և խառը եզրային խնդիրներ, պլաստիկություն, առաձգամածուցիկություն, միացումների ամրություն և բնահողերի մեխանիկա) զարգացմամբ։ Ձևավորվել են մեխանիկայի 2 ինքնուրույն գիտական դպրոցներ՝ Նագուշ Հարությունյանի և Սերգեյ Համբարձումյանի գլխավորությամբ։
Հանրապետությունում մեխանիկայի զարգացման կարևոր փուլերից էր 1971 թվականին Հայաստանի Հանրապետության Գիտությունների Ակադեմիայի Մեխանիկայի ինստիտուտի ստեղծումը։
Ժառանգական հատկություններով օժտված ծերացող նյութերից պատրաստված մարմինների սողքի տեսության զարգացման համար հիմք են ծառայել Ն. Հարությունյանի «Սողքի տեսության որոշ հարցեր» (ռուսումնական,1952 թվական) մենագրության մեջ տեղ գտած դրույթները, որոնք հետագայում հեղինակն էականորեն ընդհանրացրել և զարգացրել է անհամասեռ ժառանգականորեն ծերացող նյութերի համար։ Արդյունքում ստեղծվել են այդպիսի մարմինների գծային և ոչ գծային սողքի տեսությունները և ժամանակի ընթացքում աճող մարմինների մեխանիկայի գիտական ուղղությունը։ Այս տեսությունների հիման վրա Հայաստանում և Ռուսաստանում կատարվել են լայնածավալ գիտական աշխատանքներ՝ սողքի հաշվառումով երկաթբետոնե սյուների, սալերի, ձողերի, հեծանների, պտտման մարմինների լարվածադեֆորմացիոն վիճակների ուսումնասիրության, ինչպես նաև բարակապատ տարրերից դեֆորմացվող հոծ մարմիններին ուժի փոխանցման խնդիրների լուծման (Ն. Հարությունյան, Բ. Աբրահամյան, Ա. Ալեքսանդրյան, Մ. Մանուկյան, Կ. Չոբանյան, Մ. Ձադոյան, Ս. Մխիթարյան, Վ. Հակոբյան, Ս. Միրզոյան, Զ. Դավթյան) վերաբերյալ։
Դեֆորմացվող պինդ մարմնի առաձգականություն
Առաձգականության մաթեմատիկական տեսության բնագավառում կատարված հիմնարար հետազոտություններից կարևոր են պրիզմայաձև ձողերի ոլորման և ծռման ուսումնասիրման արդյունքները, որոնք ընդհանրացվել են Ն. Հարությունյանի և Բ. Աբրահամյանի «Առաձգական մարմինների ոլորում» (ռուսումնական, 1963 թվական) աշխատության մեջ։ Ուշագրավ են Բ. Աբրահամյանի, Ն. Հարուրթյունյանի, 0. Սապոնջյանի, Մ. Մանուկյանի, Կ. Չոբանյանի, Վ. Սարգսյանի, Ա. Բաբլոյանի, Վ. Տոնոյանի, Ս. Մխիթարյանի, Ա. Մկրտչյանի, Վ. Մակարյանի և ուրիշներ աշխատանքները՝ հարթ և տարած, կոնտակտային խնդիրների լուծման արդյունավետ մեթոդների մշակման ասպարեզում։ Ստացված արդյունքների զգալի մասն արտացոլվել է Բ. Աբրահամյանի «Առաձգականության տեսության տարածական խնդիրներ» (ռուսումնական,1998 թվական) մենագրության մեջ։ Ուշագրավ են ստրինգերների և բարակապատ ներդրակների առաձգական դեֆորմացվող հոծ մարմինների հետ հպումային փոխազդեցության հարցերի վերաբերյալ Ն. Հարությունյանի սկսած ուսումնասիրությունները, որոնք շարունակվել են նրա և Ս. Մխիթարյանի, ապա նաև է. Գրիգորյանի, Վ. Հակոբյանի, Կ. Աղայանի, Կ. Ղուլյանի և ուրիշներ աշխատանքներում։ Ստացված արդյունքների զգալի մասն ամփոփվել է Վ. Ալեքսանդրովի և Ս. Մխիթարյանի «Կոնտակտային խնդիրներ՝ բարակ ծածկույթներ ու միջադիրներ պարունակող մարմինների համար» (ռուսումնական, 1983 թվական) մենագրության մեջ։ Ս. Մխիթարյանը, Վ. Տոնոյանը, Վ. Հակոբյանը, Ա. Սահակյանը և ուրիշներ հետազոտել են 2 և ավելի լարումների կենտրոնացուցիչների առկայությամբ առաձգական մարմինների լարված դեֆորմացիոն վիճակները։ Զարգացվել են սինգուլյար ինտեգրալ և ինտեգրոդիֆերենցիալ հավասարումների լուծման վերլուծական ու թվային-վերլուծական մեթոդները (Ս. Մխիթարյան, է. Գրիգորյան, Ա. Սահակյան, Վ. Հակոբյան)։ Ս. Մխիթարյանը դեֆորմացվող պինդ մարմնի մեխանիկայի կոնտակտային և խառը եզրային խնդիրների որոշիչ ինտեգրալ օպերատորների համար ստացել է սպեկտրային առնչություններ, որոնց օգնությամբ ստացվել են նշված լայն դասերի խնդիրների արդյունավետ լուծումներ։ Կ. Չոբանյանը և իր աշակերտներ Ռ. Ալեքսանյանը, Ա. Խաչիկյանը, Ա. Սարգսյանը և ուրիշներ ուսումնասիրել են բաղադրյալ մարմինների լարվածային վիճակի առանձնահատկությունները և ստացել թերլարվածության պայմանները՝ միացումների գագաթներում։ Այս աշխատանքը, որպես գիտական հայտնագործություն, գրանցվել է ԽՍՀՄ պետական գրանցամատյանում (1971 թվական), և Կ. Չոբանյանին 1978 թվականին շնորհվել է № 102 դիպլոմը (ՀԽՍՀ-ում՝ առաջինը)։
Դեֆորմացվող պինդ մարմնի առաձգականության հետևանքներ
Կարևոր արդյունքներ են ստացվել տարբեր ֆիզիկական հատկություններով դեֆորմացվող պինդ մարմիններում էլեկտրամագնիսաառաձգական ալիքների տարածման խնդիրներում, որոնք ամփոփված են Գ. Բաղդասարյանի և Զ. Դանոյանի «էլեկտրամագնիսաառաձգական ալիքներ» մենագրության մեջ։ Էական արդյունք է ստացվել պյեզոակտիվ առաձգական միջավայրերի դասակարգման հարցում, որը հնարավորություն է տվել հետազոտել պյեզոառաձգական գծային և ոչ գծային ալիքների տարածման առանձնահատկությունները (Ա. Ավետիսյան և ուրիշներ)։ Հետազոտվել են մագնիսական դաշտի միջոցով առաձգական մակերևութային ալիքների կառավարման հնարավորությունը (Կ. Ղազարյան, Ս. Վ. Սարգսյան և ուրիշներ)։
Ստեղծվել է միկրոբևեռ առաձգականության (Կոսեռայի միջավայր) սալերի և թաղանթների կիրառական տեսություն, որի հիման վրա կատարվել են կարևոր հետազոտություններ՝ նանոչափերի սարքերի ամրության ու տատանումների վերաբերյալ (Սերգեյ Համբարձումյան)։ Հենվելով առաձգականության միկրոբևեռ տեսության թաղանթի բարակ տիրույթում ներքին ասիմպտոտիկ լուծման որակ, կողմերի վրա՝ ընդունվել են համապատասխան վարկածներ, կառուցվել միկրոբևեռ թաղանթի, սալի հեծանի կիրառական ընդհանուր ստատիկ, և դինամիկ, տեսությունները, որոնց օգնությամբ լուծվել են հեծանի, ուղղանկյուն ու կլոր սալերի, գլանային թաղանթների լարվածադեֆորմացիոն վիճակների որոշման, ազատ և ստիպող, տատանումների վերաբերյալ կոնկրետ խնդիրներ (Ս. Հ. Սարգսյան)։
Կատեգորիա:Մեխանիկա Կատեգորիա:Գիտությունը Հայաստանում
Դամպալեթի
Դամպալեթի (დამპალეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1020 մետր բարձրության վրա։ Շրջկենտրոն Գորիից հեռու է 10 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Նովոսելսկի (գյուղ, Սմոլենսկի շրջան)
Նովոսելսկի (Новосельский), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 218 մարդ։
Խուստ
Խուստ (Хуст), քաղաք Ուկրաինայի Անդրկարպատյան մարզի Խուստի քաղաքային խորհուրդում, մարզային նշանակության քաղաք։ Հիմնադրվել է 1329 թվականին։
2009 թվականի տվյալներով Խուստ քաղաքում բնակվում էր 35 500 մարդ։ Բնակավայրը զբաղեցնում է 7 կմ²։
Ֆլյոթեմյուսոսթ
Ֆլյոթեմյուսոսթ (Fløtemysost կամ Fløytemysost), նորվեգական պանրի տեսակ: Այն ստացվում է սիճուկից և սերուցքից: Ֆլյոթեմյուսոսթը համարվում է բրունոստ պանրատեսակի տարատեսակներից մեկը, որն աչքի է ընկնում շագանակագույն երանգով: Համը հաճելի փափուկ է :
Պատմություն
Ֆլյոթեմյուսոսթ պանիրը բրունոստ առաջին պանրատեսակն է, որը պատրաստել է Աննա Հովը: Նա պանրի պատրաստման ժամանակ կովի կաթի մեջ ավելացրել է սերուցք և ստացավ այս տարատեսակը: Ավելի ուշ ավելացրեց նաև այծի կաթ և ստացավ գյուդբրանդսդալսուստ պանրատեսակը:
Գեյտոստը ֆլյոթեմյուսոսթի տարատեսակներից մեկն է, որը բացառապես պատրաստված է այծի կաթից: Այն աչքի է ընկնում ավելի կտրուկ համային հատկանիշներով:
Պատրաստում
Ֆլյոթեմյուսոսթ պանրատեսակտը պատրաստում են կովի և այծի կաթից: Սկղզբնական փուլում կաթը, սիճուկն ու սերուցքը խառնում են միմյանց հետ և եռացնում: Կաթի մեջ պարունակող շաքարը կարամելանում է: Պանիրն ունի փոքր-ինչ կարամելային համ՝ թեթև թթվահամով: Հենց այդ համային ներդաշնակության շնորհիվ ֆլյոթեմյուսոսթ պանրատեսակը դարձել է հայտնի ամբողջ աշխարհում: Ի դեպ, բրունոստի արտադրանքի ավելի քան 30 %-ը կազմում է միայն ֆլյոթեմյուսոսթը:
Կառուցվածք
Դասական Ֆլյոթեմյուսոսթի յուղայնությունը կազմում է շուրջ 33 %: Արտադրվում են նաև այս տեսակի քիչ յուղայնությամբ և առավել քաղցրավուն համերով պանրատեսակներ:
«TINE» ընկերության կողմից արտադրված 100 գրամ Ֆլյոթեմյուսոսթն իր մեջ պարունակում է.